Na temeljem članka 47. stavka 3. točke 7. Statuta Grada Vukovara ("Službeni vjesnik" Grada Vukovara broj 4/09, 7/11, 4/12, 7/13, 7/15, 1/18, 2/18 – pročišćeni tekst, 7/19 – Odluka Ustavnog suda Republike Hrvatske, 3/20 i 3/21) i članka 28. Odluke o socijalnoj skrbi Grada Vukovara ("Službeni vjesnik" Grada Vukovara broj 8/14 i 12/20) gradonačelnik Grada Vukovara objavljuje 03. prosinca 2021. godine

**JAVNI POZIV**

**o podjeli dječjih božićnih paketića u 2021. godini**

I.

Pozivaju se roditelji/skrbnici djece predškolske dobi s područja grada Vukovara koja nisu korisnici dječjih vrtića Grada Vukovara za pravo na dječji božićni paketić u organizaciji Grada Vukovara.

II.

Roditelji/skrbnici iz članka I. ovog Javnog poziva **dužni su podnijeti zahtjev** (*u privitku*) za pravo na dječji božićni paketić Grada Vukovara.

Zahtjev se podnosi na standardiziranom obrascu u Upravnom odjelu za društvene djelatnosti Grada Vukovara, Dr. Franje Tuđmana 1, Vukovar ili na e-mail adresu: suzana.begonja@vukovar.hr

Podnositelj zahtjeva dužan je, uz ispunjeni standardizirani obrazac, priložiti slijedeće dokaze:

* presliku osobne iskaznice djeteta

 ili

* presliku osobnih iskaznica roditelja/skrbnika i rodni list za dijete.

Zahtjevi se podnose u **razdoblju od 06. prosinca do 17. prosinca 2021. god.**

III.

Pravo na dječji božićni paketić ostvaruju i:

* Djeca u dječjim vrtićima Grada Vukovara
* Učenici osnovnih škola Grada Vukovara od 1. do 8. razreda,

Za djecu/učenike iz ovog članka Javnog poziva **ne podnosi se zahtjev** ipodjela dječjih božićnih paketića izvršit će se u dječjim vrtićima i osnovnim školama grada Vukovara.

IV.

Za sve dodatne informacije u svezi ovog Javnog poziva zainteresirani se mogu obratiti na broj telefona: 032/456-546 ili osobno u Upravnom odjelu za društvene djelatnosti Grada Vukovara,

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 422-01/21-01/1

URBROJ: 2196/01-02-21-23

U Vukovaru, 03. prosinca 2021. godine

GRADONAČELNIK

Ivan Penava, prof.